**Martfű Város Polgármesterétől**

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu

**Előterjesztés**

a 835/6 hrsz-ú ingatlan részterületének vételi ajánlatára

Martfű Város Önkormányzata Képviselő-testületének

2016. július 28- ai ülésére

Előkészítette: Baloghné Juhász Erzsébet irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség

Tárgyalás módja: nyilvános ülés

Tisztelt Képviselő- testület!

Szilágyi Imre (Martfű, Déryné u.10.) kérelemmel fordult önkormányzatunkhoz, mely szerint megvásárolná az önkormányzat tulajdonában lévő 835/6 hrsz-ú (Rendőrség) ingatlanból a kb. 11 m2 nagyságú, a vállalkozása által 2014. augusztusa óta bérelt helyiséget. Vételárként 210.000 Ft-ot ajánlott, valamint előzetes egyeztetés alapján vállalja a telekalakítás és az értékbecslés költségeit.

Az önkormányzati tulajdonú 835/6 hrsz-ú (Rendőrség) ingatlan a Szilágyi Imre tulajdonában lévő 835/7 és 835/8 hrsz-ú ingatlanokkal közös épületben helyezkedik el, ennek következtében elővásárlási joga van.

A 835/6 hrsz-ú (Rendőrség) ingatlan az önkormányzat korlátozottan forgalomképes vagyonkörébe tartozik.

Mivel az ingatlanrész értékesíthetőségének feltétele a telekalakítás, értékbecslés, valamint a forgalomképes vagyonkörbe való átsorolás, ezért szükséges a Képviselő-testület előzetes állásfoglalása, melyben kinyilvánítja eladási szándékát.

Előterjesztésemhez mellékeltem az ingatlan térképét.

Kérem előterjesztésem megtárgyalását és az alábbi határozati javaslat elfogadását.

Határozati javaslat:

……./2016.(…….) határozat

A 835/6 hrsz-ú ingatlan részterületének vételi ajánlatáról

Martfű Város Önkormányzata Képviselő–testülete megtárgyalta a 835/6 hrsz-ú ingatlan részterületének vételi ajánlatára vonatkozó előterjesztést és az alábbiak szerint döntött:

1. A Képviselő-testület értékesíteni kívánja a tulajdonában lévő 835/6 hrsz-ú ingatlan részterületét Szilágyi Imre (Martfű, Déryné u.10.) számára, az általa felajánlott 210.000,- Ft vételárért, azzal a kikötéssel, hogy a telekalakítás és értékbecslés elkészítésének költségei a vevőt terhelik.
2. A telekalakítási vázrajz elkészültét követően- annak záradékolása előtt- a részingatlan területének pontos ismeretében a Képviselő testület dönt a vagyonelem forgalomképes vagyonkörbe sorolásáról.

Felelős: Dr. Papp Antal polgármester

Határidő: 2016. november 30.

Erről értesülnek:

1. Jász-Nagykun-Szolnok Megyei Kormányhivatal

2. Valamennyi képviselő helyben

3. Szilágyi Imre Martfű, Déryné u.10.

4. Pénzügyi és Adóügyi Iroda

5. Műszaki Iroda

6. Irattár

Martfű, 2016. július 14. Dr. Papp Antal

polgármester

Látta: Szász Éva jegyző